
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 480 

1 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ρυμοτομικού σχεδίου και καθορισμού όρων 
δόμησης και χρήσεων γης ΒΙΟΤΕΧΝΙΚΟΥ ΠΑΡΚΟΥ 


Λαϊκής Τέχνης (ΒΙΟΠΑΝ ΑΕ) στην Ανώπολη Πεδιά- 

δος Ηρακλείου Κρήτης. 1 

Κήρυξη αναδασωτέας έκτασης 0,464 στρ. στη θέση 
«Γιδιάρη» περιφέρειας Δημοτ. Διαμ/τος Χαλανδρί- 
τσας του Δήμου Φαρρών. 2 


ΑΠΟΦΑΣΕΙΣ 

Αριθ. 229/1418 (1) 

Έγκριση ρυμοτομικού σχεδίου και καθορισμού όρων δό¬ 
μησης και χρήσεων γης ΒΙΟΤΕΧΝΙΚΟΥ ΠΑΡΚΟΥ Λαϊ¬ 
κής Τέχνης (ΒΙΟΠΑΝ ΑΕ) στην Ανώπολη Πεδιάδος Η¬ 
ρακλείου Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του 1337/83 (ΦΕΚ33Α) και ειδικότερα τα 
άρθρα 6, 7, 8, 9 και 12 αυτού. 

2) Τις διατάξεις του Ν. Δ της 17.7.23 όπως μεταγενέ¬ 
στερα τροποποιήθηκαν και συμπληρώθηκαν και ειδικότε¬ 
ρα του άρθρου 3 αυτού. 

3) Το Ν. 2503/30-5-97 (ΦΕΚ 107Α') «ΠερίΔιοικητικής Ορ¬ 
γάνωσης Στελέχωσης Περιφέρειας κ.λπ.». 

4) Το Ν. 2508/97 (ΦΕΚ 124 Α) «Βιώσιμη Οικιστικής Ανά¬ 
πτυξης των πόλεων και Οικισμών της Χώρας κ.α. διατά¬ 
ξεις» και ιδιαίτερα το άρθρο 25 παρ. 901 αυτού. 

5) Τις διατάξεις του Ν. 2545/97 (ΦΕΚ 254Α/99) και ιδιαί¬ 
τερα των άρθρων 5 και 6 του κεφαλαίου Β αυτού, καθώς 
και του άρθρου 7 του κεφαλαίου Γ του ιδίου Νόμου. 

6) Την απόφαση Φ. 1.2/43030/1641/98 ΥΠΕΧΩΔΕ (ΦΕΚ 
1292Β/98) «Περί διαδικασίας δημοσιοποίησης πολεοδ. - 
ρυμοτομικής Μελέτης και πράξης εφαρμογής των διαφό¬ 
ρων κατηγοριών ΒΕΠΕ και υποβολή ενστάσεων. 

7) Την ΚΥΑ οικ. 30372/1478/6-10-1999 (ΦΕΚ 1919Β/99) 
περί «καθορισμού του φορέα της θέσης, της έκτασης και 


των ορίων του Βιοτεχνικού Πάρκου (ΒΙΟΠΑ) Ανώπολης 
του Νομού Ηρακλείου Κρήτης έκτασης 70 στρεμμάτων 
περίπου, στα Διοικητικά όρια του Δήμου Γουβών Ν. Ηρα¬ 
κλείου Κρήτης». 

8) Την ΚΥΑ 45500/30-6-99 περί έγκρισης περιβαλλοντι¬ 
κών όρων για το υπό ίδρυση ΒΙΟΤΕΧΝΙΚΟ ΠΑΡΚΟ στην Α¬ 
νώπολη Πεδιάδος Ηρακλείου Κρήτης. 

9) Την 694/26-10-99 Απόφαση ΤΥΔΚΝ.Α Ηρακλείου πε¬ 
ρί έγκρισης και κυκλοφοριακής σύνδεσης, οριζόντιας και 
κατακόρυφης σήμανσης και ηλεκτροφωτισμού του ΒΙΟ- 
ΠΑΝΑΕ. 

10) Τηνπολεοδομική μελέτη καιτονπολεοδομικό κανο¬ 
νισμό της περιοχής. 

11) Τις 399/99 και 404/99 Αποφάσεις Δημ. Συμβουλίου 
Γουβών. 

12) Την 24762/5700/8-10-99 Απόφαση ΥΠΕΧΩΔΕ (ΦΕΚ 
2053Β/99). 

13) Τη σύμφωνη γνώμη του Περ/κού ΣΧΟΠ Κρήτης ό¬ 
πως αυτή διατυπώθηκε στη 2η/15-3-2000 Συνεδρίαση 
(θέμα 4ο). 

14) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού και του οικείου ΟΤΑ, αποφασίζουμε: 

Άρθρο Ιο 

Εγκρίνουμε τη πολεοδομική μελέτη του ΒΙΟΠΑ ειδών 
Λαϊκής τέχνης στην περιοχή Ανώπολης Δήμου Γ ουβών 
Πεδιάδος Ηρακλείου Κρήτης, με τον καθορισμό οικοδο¬ 
μήσιμων χώρων για βιοτεχνική χρήση, κοινόχρηστων χώ¬ 
ρων, χώρου παιδικού σταθμού, κτιρίου διοίκησης χώρος 
στάθμευσης κλπ. όπως οι ρυθμίσεις αυτές φαίνονται στα 
υπό κλίμακα 1:500 σχέδια του Αρχιτ. Μηχ. Νικ. Λεβεντάκη 
όπως είναι θεωρημένα από τη Δ/νση ΠΕΧΩ Κρήτης. 

Άρθρο 2ο 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το 
ρυμοτομικό σχέδιο εγκρίνεται με το άρθρο 1 της παρού¬ 
σας Απόφασης, με τις παρακάτω προϋποθέσεις: 

α) Στο Βιοτεχνικό Πάρκο Λαϊκής Τέχνης Ανώπολης ε¬ 
γκαθίστανται παραγωγικές, βιοτεχνικές επιχειρήσεις ει¬ 
δών λαϊκής τέχνης, νεοϊδρυόμενες ή άλλες, που λειτουρ¬ 
γούν στο Ν. Ηρακλείου, με την προϋπόθεση ότι το αντι¬ 
κείμενό τους δεν προκαλεί κινδύνους εκρήξεως, 
πυρκαγιάς, διαφυγής ασφυκτικών ή τοξικών αερίων, 

διαρροής διαβρωτικών, τοξικώνή καυστικών υγρών και εν 
γένει ουσιών, οι οποίες στις αναμενόμενες απάτη συνήθη 
λειτουργία κάθε επιχείρησης συγκεντρώσεις, μπορούν 
να προκαλέσουν βλάβη σε ανθρώπινες ή πράγματα. 

β) Οι παραπάνω προϋποθέσεις διευκρινίζεται ότι αφο¬ 
ρούν οποιαδήποτε φάση της παραγωγής, συσκευασίας, 
αποθήκευσης, μεταφοράς πρώτων και βοηθητικών υλών 
ή τελικών προϊόντων, καθώς και διάθεσης αερίων υγρών 
και στερεών αποβλήτων. 

Ειδικότερα, μπορούν να εγκατασταθούν στο ΒΙΟΠΑ οι 
παρακάτω επιχειρήσεις: 

1) Ραπτικής ειδικών εξωτερικών ενδυμάτων. 

2) Ραπτικής εσωρούχων. 

3) Ραπτική πανιών οικιακής χρήσεως. 

4) Κατασκευή λοιπών δερμάτινων ειδών. 

5) Αγγειοπλαστική, κατασκευή ειδών εκ πηλού, πλην 
των δι’ οικοδομάς. 

β) Κατασκευή ειδών ορειχαλκουργίας δια σφυρηλατή- 
σεως (μόνο ως προς τα είδη λαϊκής τέχνης). 

7) Κατασκευή λοιπών αντικειμένων εκ μετάλλου (μόνο 
είδη λαϊκής τέχνης). 

Άρθρο 3ο 

Η Πολεοδομική Μελέτη έχει συνολικά εννέα (9) οικοδο¬ 
μικά τετράγωνα (ΟΤ) με τους παρακάτω γενικούς όρους: 


Τα ελάχιστα όρια εμβαδού καιπροσώπου καθώς και λοι¬ 
ποί όροι και περιορισμοί δόμησης καθορίζονται ως κατω¬ 
τέρω: 

α) Ελάχιστο πρόσωπο: Δώδεκα (12) μέτρα. 

Ελάχιστο εμβαδόν: Πεντακόσια (500) τ.μ. 

β) Κατά παρέκκλιση των διατάξεων της προηγούμενης 
παραγράφου, θεωρούνται άρτια και οικοδομήσιμα τα οι¬ 
κόπεδα τα προϋφιστάμενα της δημοσίευσης της παρού¬ 
σας Απόφασης 

γ) Το μέγιστο ποσοστό κάλυψης των οικοπέδων ορίζε¬ 
ται σε σαράντα επίτοις εκατό (40%) της επιφάνειας τους. 

δ) Ο Συντελεστής Δόμησης των οικοπέδων ορίζεται σε 
έξι δέκατα (0,6). 

ε) Το μέγιστο ύψος των κτιρίων ορίζεται σε ετττάμισυ 
(7,50) μέτρα από το έδαφος. 

Άρθρο 4ο 

Η ισχύς της αποφάσεως αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηράκλειο, 5 Ιουλίου 2000 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. 1603 (2) 

Κήρυξη αναδασωτέας έκτασης 0,464 στρ. στη θέση «Γι- 
διάρη» περιφέρειας Δημοτ. Διαμ/τος Χαλανδρίτσας 
του Δήμου Φαρρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν. 2503/97 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες δ/ξεις». 

3. Την αριθ. 186/30-6-1998 απόφαση Γ.Γ.Π.Δ.Ε «Άσκη¬ 
ση αρμοδιοτήτων Γενικού Γραμματέα Περιφέρειας Δυτ. 
Ελλάδας επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής στους προϊσταμένους Υπηρεσια¬ 
κών Μονάδων της Περιφέρειας». 

4. Τις διατάξεις του Ν. 998/79 «Περί προστασίας των Δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 2 

γ) Του άρθρου 70 παρ. 3 του Ν. 998/79, όπως συμπλη¬ 
ρώθηκε με τον Ν. 2040/92. 

5. Τις σχετικές δ/γέςτου Υπουργ. Γεωργίας. 

6. Την αριθ. 3738/12-6-2000 πρόταση του Δασαρχείου 
Πατρών «περί κηρύξεως εκτάσεως ως αναδασωτέας» 
0,464 στρεμμάτων στη θέση «Γιδιάρη» περιφέρειας Δη¬ 
μοτικού Διαμ/τος Χαλανδρίτσας του Δήμου Φαρρών. 

7. Τη θετική εισήγηση της Δ/νσης Δασών Ν. Αχαΐας, α¬ 
ποφασίζουμε 


Κηρύσσουμε αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάστη¬ 
σης που καταστράφηκε από παράνομη κατάληψη - εκ- 
χέρσωση που έγινε από τον Παναγιώτη Δημ. Παπαγεώρ- 
γίού, κάτοικο Χαλανδρίτσας και διαπιστώθηκε στα μέσα 
Μαΐου 2000, τη δημόσια δασική έκταση (δάσος αειφύλ- 
λων πλατύφυλλων) εμβαδού τετρακοσίων εξήντα τεσσά¬ 
ρων τετραγωνικών μέτρων (0,464 στρεμ.) στη θέση «Γι- 
διάρη» περιφέρειας Δημοτ. Διαμ/τος Χαλανδρίτσας του 
Δήμου Φαρρών και η οποία προσδιορίζεται από τα στοι¬ 
χεία Α, Β, Γ, Δ, Α, όπως αυτά φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Με δημόσιο δάσος 

Δυτικά: Με δημόσιο δάσος 

Βόρεια: Με αγροτικό δρόμο και πέραν αυτού με δημό¬ 
σιο δάσος 

Νότια: Με έκταση του αριθ. 4785/25/15-6-1994 Π.Δ.Α. 
κατά του ιδίου. 

Η παρούσα ισχύει μετά τη δημοσίευσή της στο Δημοτ. 
Διαμέρισμα Χαλανβρίτσας του Δήμου Φαρρών σύμφωνα 
με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Ιουνίου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝ. ΣΚΟΥΡΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


